Goes a voe savet en Xvet kantved e penn ar stêr de Korte Gos. Buan e kreskas hag en XIIvet kantved e oa ur blasenn ar marchallach hag un iliz gouestelet dar Werchez. Gwirioù-kêr a voe roet da Goes e 1405 hag aotreet e voe lakaat sevel mogerioù tro-dro dezhi e 1417. Diazezet e oa berzh Goes war industriezh an danvez hag ar gounid holen. War ziskar ez eas er XVIvet kantved. Ar mor a voe stanket e 1544 hag un tan-gwall a zistrujas lodenn vrasañ Goes. E 1577 e voe skarzhet ar soudarded spagnol a aloube Goes gant ar priñs Maurits Nassau. Ar priñs a lakaas sevel mogerioù-difenn tro-dro da Goes. Er chantvedoù da-heul e voe dister perzh Goes, nemet e chomas ul lech a-bouez a-fet labour-douar, hag ez eo bepred evel-se hiziv an deiz. An hent-houarn a voe savet e 1868 met nez eas ket war-raok ar gêr a-fet greanterezh. E-pad ar Brezel-bed kentañ e voe taolet bombezennoù dre fazi war Goes gant ar Vreizhveuriz : neptu e oa an Izelvroioù er brezel-se. Ne voe ket kement a zistruj e-pad an Eil Brezel-bed, met aloubet e voe Goes gant an Alamaned betek 1944. Er bloavezhioù 1970 ha 1980 e kreskas poblañs Goes ha savet e voe distrigoù nevez evel Goese Meer, Oostmolenpark, Overzuid hag Ouverture. Hiziv an deiz ez eo Goes pevare kêr Zeeland a-fet nerzh ekonomikel.